Glory Backman on tegev ühingus Global Power Evangelism,
mis on ülemaailmne evangelismi ja eestpalve organisatsioon.
Global Power Evangelism
korraldab rahvusvahelisi seminare kodu- ja välismaal.
Glory on teeninud karismaatilise evangelistina
rohkem kui 20 riigis.
Eesmärgiks on juhatada inimesed Jumala tundmisse
ja tuua au Jeesuse nimele iga tegevusega.
Tere tulemast vaatama "Gloryline" saadet!
Mina olen Glory Backman.
Tere tulemast vaatama tänast saadet,
milles käsitlen üsnagi tõsist teemat.
Teemat Ilmutuseraamatust.
Tahan sind julgustada valima Kristuse meelsus ja suhtumine
alati ja igas olukorras.
Mis iganes olukordades.
Et lükkaksid kõrvale sellised mõtted, mis ei too au Jumalale.
Mis ei ole midagi muud,
kui ennekõike kahjuks sulle endale.
Loen mõned kohad Ilmutuse raamatust 19:8 alates.
Johannes oli üks Jeesuse 12'st apostlist.
Ainuke, kes suri loomulikku surma.
Kõik teised tapeti
ja Juudas Iskariot lõpetas ise oma elupäevad.
Apostel Johannes kirjutab Ilmutuse 19:8 alates:
"...ja talle on antud, et ta riietuks säravasse puhtasse peenlinasesse.
See peenlinane on pühade õiged seadmised.
Ingel ütles mulle: Kirjuta: Õndsad on need,
kes on kutsutud Talle pulmasöömaajale.”
Ta ütles mulle: Need on Jumala tõelised sõnad.”
Ja ma heitsin maha tema jalge ette, et teda kummardada.
Ja ta ütles mulle: Vaata, ära tee seda!
Ma olen kaassulane sinule ja su vendadele,
kellel on Jeesuse tunnistus.
Kummarda Jumalat,
sest Jeesuse tunnistajaks on prohvetluse vaim!”
Ma nägin taeva olevat avatud, ning ennäe: valge hobune!
Selle nimi, kes tema seljas istus, on Ustav ja Tõeline
ning tema mõistab kohut ja sõdib õiguses.
Tema silmad olid nagu tuleleek ning ta peas oli palju peaehteid.
Neile oli kirjutatud nimi, mida ei tea keegi muu kui tema ise.
Ja tal oli üll verre kastetud kuub
ning oli nimetatud tema nimi-
Jumala Sõna.
Taevased väehulgad järgnesid talle valgete hobuste seljas,
üll valge puhas peenlinane."
Tahaksin eelkõige juhtida tähelepanu kohale,
kus ingel ilmub Johannesele
ja Johannes põlvitab ingli ees, et teda kummardada.
Kuid ingel keelab tal tungivalt seda teha,
öeldes: "Ära kummarda mind,
sest ma olen kaassulane sinule ja su vendadele."
Tänapäeval on meil igasugu õpetusi ja teemasid inglite kohta.
On erinevaid pilte inglitest ja väikeseid inglilapsukesi.
Tegelikult on inglid Jumala loodud tohutult võimsad olendid
ja me ei pea nende poole palvetama.
Ka ei pea me nendega selliselt suhtlema ja lävima
nagu me näiteks Püha Vaimuga suhtleme.
Kui keegi su lähikondlastest on hakanud uskuma inglitesse,
inglitelt saadud sõnumitesse
ja kõigesse muusse nendega seonduvasse,
siis hoiata neid.
Inglite sõnum on alati kooskõlas Jumala Sõnaga,
kui nad inimestele ilmuvad,
mis on väga haruldane.
Kuigi seda juhtub nagu on ka juhtunud.
Selles kontekstis tahan lugeda sinuga
Heebrealastele 1:3:
"...kes, olles tema kirkuse kiirgus
ja tema olemuse kuju
ning kandes kõiksust oma väe sõnaga,
on pärast seda, kui ta oli täide viinud pattudest puhastamise,
istunud Ausuuruse paremale käele kõrgeimas taevas."
See räägib Jeesusest.
Vaatasin seda salmi kreeka keeles
ja tõlkisin selle soome keelde.
Püüame mu tõlkest nüüd aru saada.
"Mis oli tema hiilguse kiirgus
ja tema olemuse täpne ilming,
kandes kogu väge oma sõnaga.
Läbi pattudest puhastamise
asetatud kõrgustes istuma Majesteedi kõrvale."
Siin on öeldud "täpne ilming".
Jeesus oli ja on Isa täpne ilming.
Meis olev Püha Vaim ülistab samuti Kristust.
Püha Vaimu ülesanne
on kasvatada meie iseloomu Kristuse sarnaseks.
Algkeeles on see sõna "charaktma",
millest tuleb sõna "charakter"
ja sellest omakorda sõna "iseloom".
Sellest iseloomust õpetasin natuke eelmises osas.
Jumalikust loomusest meis.
Kõige paremini tuleb jumalik loomus meis esile selle läbi,
kui kohtleme teist inimest.
Ükskõik, keda.
Kohtleme jumaliku armastusega,
mis võib leida vaid Kristuse Ihust.
Tõeline armastus. Agape armastus.
See on reaalne,
üleloomulik armastus, mis ei ole rajatud tunnetele
ega enda soovidele.
Vaid see on armastus Jumala tahte kohaselt,
mis otsekui purskab meist välja
sõnade, kehakeele ja tegude kaudu.
Jumalik armastus, mis ei tee kunagi oma ligimesele midagi halba,
vaid peab alati silmas teise jaoks parimat.
Kuula nüüd midagi eriti huvitavat.
Ilmutuse raamat 13:15:
"Talle anti meelevald anda vaimu metsalise kujule,
et ka metsalise kuju räägiks ja teeks,
et tapetaks igaüks, kes ei kummarda metsalise kuju.
Ja ta tegi, et kõik - pisikesed ja suured,
rikkad ja vaesed, vabad ja orjad -
võtaksid endale märgi oma paremale käele või oma otsaette,
ning et keegi muu ei tohiks osta ega müüa
kui vaid see, kellel on märk,
kas metsalise nimi või tema nime arv."
Siin olgu tarkust!
Kellel on mõistust, see arvutagu välja metsalise arv,
sest see on inimese arv ja selleks on 666."
Siin räägitakse, et võetakse märk.
See märk on samuti "charaktma".
Sama sõna, kui Jumala olemuse pilt.
Siin räägitakse metsalise märgist,
mis pole mitte ainult mingi kiip, vaid selle olemus, iseloom.
Kurat tahab panna inimesse oma loomuse.
Teame, et peale pattu langemist
muutus inimese olemus koheselt
süüdistavaks, arglikuks, tigedaks.
Jumal andis inimesele siiski uue alguse.
Jumal käskis neil minna itta.
Idamaades tähendab 8 uut algust.
Jumal andis inimesetele uue alguse.
Eriti Kristuses oleme me saanud armu armu peale.
Inimene võib saada päästetud igavesest hukatusest
ainult Jeesuse Kristuse nime läbi
ja läbi Tema valatud lepitusvere.
Me teame seda.
Ja seda peame ka inimestele kuulutama.
Võtavad nad kuulda või ei.
Sina kuuluta Jumala Sõna.
Jeesus on tõde.
Me ei räägi seda, mida inimesed kuulda tahavad.
Kui tahad teenida Kristust,
hakatakse sind taga kiusama.
Kes kiusab? Lihalik loomus.
Mis see lihalik loomus on?
See on langenud inimloomus,
millele hingevanelane on pannud oma pitseri.
Oma märgi.
Võtame näiteks väikelapse, kellel on kaka püksis.
Kui sa küsid, on tal kaka püksis, raputab ta pead. Ei ole.
Keegi pole õpetanud teda valetama,
vaid inimloomus on juba sündides selline.
Sellepärast Jeesus ütleski, et me peame sündima uuesti ülalt.
See kreekakeelne sõna "charaktma"
võib tähendada ka kuju nikerdamist, pildi tegemist.
Jumal tahab saavutada meis Kristuse sarnasust.
Sinu ja minu loomuses.
Mõelda vaid, kui me alistume
ja laseme Isal meid muuta ja vormida,
siis Ta toob meis esile Kristuse sarnasuse.
Kullakene, mitte ainult sõnades.
Mitte ainult sõnades, vaid ka tegudes.
Tegudes. Head tegev.
Agape. Armastuse tegudes.
Eelmises saates rääkisin ja lugesin armastusega riietumisest,
mis on täiuslikkuse side.
Antud kontekstis vastab sõna armastus
ingliskeelsele tähendusele "charity",
mis tähendab teha head.
Alati teisele head tegev.
Anda ja jagada enda osast.
"Riietuge armastusega, see on täiuslik side."
Mõtle korra. Jeesus ütles jüngritele:
"Olen teid lõpuni armastanud armastusega, mille Isa on andnud.
Nõnda armastage teiegi üksteist!"
Armastage üksteist!
Kas sa armastad oma õdesid ja vendi Kristuses?
Ole nüüd enda suhtes aus!
Kas sa tõeliselt armastad?
Juhul, kui sa ei armasta,
pead laskma Jumala Püha Vaimul ja Sõnal
teha enda sees tööd nii, et sa tahad armastada.
Isegi, kui sa ei oska ega suuda.
Aga, et sa tahad armastada.
Muutus algab sinu tahtest.
Jumal näeb seda ja sellest kõik algabki.
Ja sa tuled võitjana sellest välja.
Sinus pole enam kadedust, vimma ega kibestumist.
Sa ei lase mingil kibeduse juurel hävitada oma elu.
Kibestunud inimeste näod on haige välimusega.
Nad näevad kurvad ja õnnetud välja.
Neis pole mingisugust Püha Vaimu sära.
Meis, usklikes, peab olema Püha Vaimu sära.
Me oleme...
Me oleme õigel viisil tulised.
Me oleme tulised!
Oleme vaimus põlevad. Halleluuja!
Aamen.
Apostel Paulus, kes oli Kolossa koguduse nõuandjaks,
ütleb kirjas Koloslastele 2:1:
"Ma tahan, et te teaksite,
kui suur võitlus on mul teie ja laodikeialaste pärast
ning kõikide pärast, kes mind ennast ei ole näinud,"
Mõelda vaid, milline armastus oli Paulusel usule tulnute vastu!
"...et julgustada nende südameid, kes on kokku liidetud armastuses
ja täieliku mõistmise kogu rikkuse,
Jumala saladuse - Kristuse - tunnetamises,
kelles peituvad kõik tarkuse ja tunnetuse aarded."
Kui sina ei armasta inimesi, oled nende vastu ebaviisakas,
näed ainult vigu ja mõtled negatiivselt,
siis oled Jumala armastusest väljaspool.
Olgugi, et see on sinu sisse valatud.
Selle armastuse osaliseks oled sa saanud läbi pääste.
Minu arvates meie - kristlaste ja Jeesuse jüngrite
kõige suurem ime on see, et me püsime õigel teel
Tema nime pärast.
Alati. Alati. Ja see on otsus.
Me peame seisma vastu patule.
Selle tarvis on meile antud Jeesuse veri.
Selles me saame puhtaks ega tee uuesti sama pattu.
Nagu on öeldud - armastuses ühte liidetud.
Illustratiivselt öelduna
oleme me kokku kootud.
Me oleme üks ja sama kude.
Jumal on meid kokku kudunud.
Selline peab olema meie suhtumine.
Mida Jumal meist mõtleb, kui me üksteist ei armasta?
Ta ütleb: "Ma armastan sind ja halastan sulle.
Ma olen sulle armuline.
Miks teed siis venna või õe suhtes oma südame kõvaks?
Miks oled kade, kiuslik ja pahatahtlik?
Laimu ja kuulujuttude levitaja."
Kõik see meist välja!
Puhastugem!
Sain 1. detsembril mehega kodus Jumalat ülistades
sõnumi.
Mats mängis klaverit ja me palvetasime,
kui korraga hakkasin võimsalt keeltes palvetama,
mille käigus sain ka sõnumi, mille kirjutasin üles
ja mis on järgmine:
"Viimastel aegadel saab püha pühamaks
ja patune patusemaks.
Puhastage endid igasugu patust.
Teie, kes te ütlete endid olevat minu omad.
Kas mina elan hooruse ja ebapuhtuse keskel?
Teie kokkusaamised
on teie inimlike oskuste ja andekuse esile tõstmiseks.
Kus aga on minu ligiolu teie kokkusaamistel?
Kus on minu vägi?
Teie sõnades?
Ei, ei, ei.
Minu vägi avaldub neile,
kes teenivad ja otsivad mind ennastsalgavalt.
Neile, kes armastavad mind nagu olen oma Sõnas õpetanud.
Miks te ei hooli sellest, mis kestab igavesti?
Teile saabub raske aeg. Kas te juba ei märka?
Minu Sõnal ei ole kohta,
sest selle maailma prints võrgutab minu valituid
kummardama seda, mis pole minust.
Ära karda, kes hoiad minu Sõna oma silme ees.
Ärge kartke, kes usute minu nimesse.
Annan teile kosutusaja.
Peale seda algab ahastus,
millele peavad vastu ustavad
ja need, kellel on minu tunnistus.
Teie ümber on sõdu, palju pisaraid ja nuttu.
Inimesed on mures, mis Maal sündima hakkab.
Selle lõpp on lähedal.
Ära karda mu kallis! Mina kaitsen sind.
Sa oled väljaspool ohtu keset rahva hädakisa.
Saadan ingli enda omasid kokku koguma.
Neid, kes maha jäävad, tabab õnnetus.
Ära karda, vaid palveta
ja ela minule pühitsetuna.
Ja sa saad igavese elu krooni.
Mina olen see idanev juur.
Mina olen õpetanud ja juhatanud õigele teele.
Ära karda! Usu ja ole sõnakuulelik."
Meie loomus peab olema
ja saama aina rohkem ja rohkem Kristuse sarnaseks.
Ta ei kaldunud kunagi Jumala tahtest kõrvale.
Ta ei teinud kunagi salaja pattu.
Ta oli täielikult patuta.
Ta oli Jumala Poeg. Sündinud Pühast Vaimust.
Ta polnud rikutud inimese seemnest nagu meie oleme.
Ülistatud olgu Issand,
kes on andnud meile võimaluse elada puhast ja laitmatut elu.
Nõnda, et võime tuua Ta nimele kiitust, ülistust ja au.
Inglidki igatsevad näha sinu otsuseid ja valikuid.
Inglid teenivad sind.
Eriti siis, kui hakkad rääkima keeltes.
Nagu apostel Paulus on öelnud 1. Korintlastele 13:1:
"Kui ma räägiksin inimeste ja inglite keeli,
aga mul ei oleks armastust,
siis ma oleksin kumisev vasknõu või kõlisev kuljus.
Ja kui ma kõik oma vara ära jagaksin
ja kui ma oma ihu annaksin põletada,
aga mul ei oleks armastust, siis ma ei saavutaks midagi."
Mõtleme Kristuse iseloomule.
Tema on meie suurim eeskuju.
Temast räägin ka omas uues raamatus
"Elu Jumala imedes".
Kui õpid armastama oma ligimesi sellistena nagu nad on -
sellistena nagu nad on just praegusel hetkel,
siis su elu muutub.
Ainult juhul, kui külvad armastust, sa ka lõikad seda.
Jumal on öelnud: "Selle mõõduga, millega teie mõõdate,
mõõdetakse teile."
Jumala mõõdud erinevad meie omadest.
Tahan öelda veel enne, kui saade läbi saab,
kontrolli ja valva iseennast!
Vaata endasse ja mõtle, kas teenid tõeliselt Issandat?
Kas oled Talle sõnakuulelik ja kuulad Teda nagu Maarja?
Maarja tegi ka kindlasti Issanda sõna järgi.
Me peame olema sõna tegijad.
Ikka ja jälle.
See elu on nii lühike. Nii lühike, kui veel olla võib.
Silmapilk ja viuhhh - meid ei ole enam.
See, mida praegu teeme, on taevane investeering.
Me investeerime sellesse, mis püsib igavesti.
Teenime Issandat rõõmuga.
Lõpetuseks tahan palvetada koos sinuga,
et sina ja su iseloom muutuks rohkem Kristuse sarnaseks.
Aina rohkem ja rohkem.
Kallis taevane Isa,
ma kuulutan kõikide ellu, kes seda kuulevad,
Püha Vaim, aita jätkuvalt
saada meele uuenemise läbi aina rohkem Kristuse sarnaseks.
Tänan Sind Püha Vaim.
Sa teed palju rohkem, kui ma oskan paluda.
Selline oli tänane "Gloryline" saade.
Kokkuvõtvalt - olgu meil Kristuse sarnane iseloom,
armastades Jumalat ja armastades inimesi.
Kohtumiseni!
Soovides toetada TV7 tööd ja tegevust,
võid helistada 900 1770 (kõne hind 10)
või teha pangaülekande, leides me andmed www.tv7.ee
Palveta jätkuvalt TV7 eest!
Aitäh su toetuse eest! Su ustavus saab tasutud.
Näeme taas!
Tõlge: Kätlyn Nairismägi